**Obrazac 1**

MINISTARSTVO FINANSIJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv organa državne uprave koji obrazuje radno tijelo)

**JAVNI POZIV ZA PREDLAGANJE PREDSTAVNIKA NEVLADINE ORGANIZACIJE U RADNOM TIJELU ZA IZRADU NACRTA ZAKONA O IZMJENAMA I DOPUNAMA ZAKONA O POREZU NA DODATU VRIJEDNOST**

Ministarstvo finansija poziva nevladine organizacije koje se bave pitanjima iz oblasti poreza na dodatu vrijednost da predlože jednog predstavnika u radnom tijelu za izradu Nacrta zakona o izmjenama i dopunama Zakona o porezu na dodatu vrijednost.

**Broj predstavnika nevladinih organizacija u radnom tijelu**: 1

**Kriterijumi za nevladinu organizaciju koja može da predloži svog predstavnika u radnom tijelu**:

* da je upisana u registar nevladinih organizacija prije objavljivanja javnog poziva;
* da u statutu ima utvrđene djelatnosti i ciljeve u oblastima koje su u vezi sa pitanjem koje sagledava ili normativno uređuje radno tijelo;
* da je u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti;
* da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
* da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici.

**Kriterijumi koje treba da ispunjava predstavnik nevladine organizacije u radnom tijelu**:

* da ima prebivalište u Crnoj Gori;
* da ima iskustvo u oblasti na koju se odnosi pitanje koje sagledava ili normativno uređuje radno tijelo;
* nije član organa političke partije, javni funkcioner, državni službenik, odnosno namještenik.

**Dokumentacija koja se dostavlja uz predlog predstavnika nevladine organizacije u radnom tijelu**:

* dokaz da je nevladina organizacija upisana u registar nevladinih organizacija (fotokopija);
* fotokopija statuta nevladine organizacije;
* dokaz da je nevladina organizacija u prethodne tri godine, u vezi sa pitanjem koje sagledava ili normativno uređuje radno tijelo, sprovela istraživanje, izradila dokument, organizovala skup ili realizovala projekat usmjeren na unapređenje stanja u određenoj oblasti, potpisan od strane lica ovlašćenog za zastupanje i potvrđen pečatom nevladine organizacije;
* dokaz da je predala poreskom organu prijavu za prethodnu fiskalnu godinu (fotokopija bilansa stanja i uspjeha);
* izjava lica ovlašćenog za zastupanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici, odnosno namještenici;
* fotokopija lične karte ili druge javne isprave na osnovu koje se može utvrditi identitet predstavnika nevladine organizacije u radnom tijelu;
* biografija predstavnika nevladine organizacije u radnom tijelu;
* dokaz o iskustvu predstavnika nevladine organizacije u oblasti na koju se odnosi pitanje koje sagledava ili normativno uređuje radno tijelo (stručni rad, sertifikat ili drugi dokument);
* izjava predstavnika nevladine organizacije u radnom tijelu da nije član organa političke partije, javni funkcioner, rukovodeće lice ili državni službenik, odnosno namještenik;
* izjava predstavnika nevladine organizacije da prihvata da ga ta nevladina organizacija predloži kao svog predstavnika u radnom tijelu.

**Rok i način dostavljanja predloga**:

Rok za dostavljanje predloga je deset dana od dana objavljivanja ovog javnog poziva. Predlog predstavnika nevladine organizacije u radnom tijelu podnosi se na Obrascu 2 koji se nalazi u prilogu, propisanim Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija.

Predlozi se mogu dostaviti arhivi Ministarstva finansija, radnim danima od 7 do 15 časova ili poštom na adresu: Ministarstva finansija, Direktorat za poreski i carinski sistem, Bulevar Stanka Dragojevića br. 2, 81000 Podgorica, sa napomenom: „Predlaganje predstavnika nevladine organizacije u radnom tijelu za izradu Nacrta zakona o izmjenama i dopunama Zakona o porezu na dodatu vrijednost“.

Predlog predstavnika nevladine organizacije u radnom tijelu biće razmatran samo ako je dostavljen na propisanom obrascu i uz svu potrebnu dokumentaciju.

**Naziv organizacione jedinice organa državne uprave koja je odgovorna za realizaciju pitanja koje sagledava ili normativno uređuje radno tijelo**:

Direktorat za poreski i carinski sistem

Potpis starješine organa državne uprave,

odnosno rukovodioca organizacione jedinice organa državne uprave

koji je odgovoran za realizaciju pitanja koje

sagledava ili normativno uređuje radno tijelo